በመካሄድ ላይ ያሉት  የመስኖ ልማት ሥራዎች ድርቁን ለመከላከል እገዛ  እያደረጉ ነው- ጠቅላይ ሚኒስትር ኃይለማሪያም
በአገሪቱ በተለያዩ አካባቢዎች እየተካሄዱ ያሉት  የመስኖ ልማት ሥራዎች ድርቁን  በዘላቂነት  ለመከላከል  እገዛ  እያደረጉ መሆኑን  የኢፌዴሪ ጠቅላይ ሚኒስቴር አስታወቀ ።ጠቅላይ ሚኒስቴር ኃይለማርያም የ2010 የበጀት ዓመት የፋይናንስ ዕቅድ ጋር በተያያዘ ከምክር ቤቱ ለቀረበላቸው ጥያቄዎች ምላሽ በሠጡት ወቅት እንደገለጹት መንግሥት የመስኖ ውሃን ማዕከል በማድረግ በአገሪቱ ድርቅን በዘላቂነት ለመቋቋም እየረዳ ነው ብለዋል ።በአርብቶ አደር አካባቢዎች የእንስሳት መኖን በመስኖ ለማልማት  ጥረት እየተደረገ መሆኑን የጠቆሙት ጠቅላይ ሚንስትር ኃይለማሪያም  በአርብቶ አደሩ አካባቢ በመስኖ የሚለማውን መኖ  በመኖ ባንክ ውስጥ እየተደረገ መሆኑን አስረድተዋል ።በአርብቶ አደር አካባቢዎች ያለውን የከርሰ ምድርና የገጸ ምድር ውሃ ምቹ  መሬት  ለመስኖ ልማት በማዋል  የእንስሳት  ሃብቱን ለአገር ምጣኔ ሃብት ጥቅም ላይ እንዲውል በማድረግ  በኩል ተጨማሪ ሥራዎችን ማከናወን ያስፈልጋል ብለዋል ጠቅላይ ሚንስትሩ ።በአገሪቱ  በበቆሎ ላይ  የተከሰተውን የአሜሪካን ተምች ወረርሽኝ በስፋቱንና በፍጥነቱ ልክ  ጉዳት  ለመቀነስ በተለያዩ አገሪቱ አካባቢዎች  ህዝብን ያሳተፈ ዘመቻ በማድረግ ተምቹን  ለማጥፋት  እንቅስቃሴ እየተካሄደ ይገኛል ብለዋል ።    በዘንድሮ የመኸር ወቅት  ለአርሶ አደሩ በግብዓትነት  የሚያገለግል  13 ሚሊዮን  ኩንታል  ማዳበሪያም  ለአርሶአደሩ መሠራጨቱን  ጠቅላይ ሚኒስትሩ አመልክተዋል ።   